La Colegiul Național "M. Eminescu" din municipiul Botoșani, în perioada 12 - 14 mai 2017 a avut loc Concursul Interjudețean de Matematică "D. Pompeiu" - ediția  a XVII-a. La acest concurs, de dificultate ridicată, au participat elevi din peste 15 județe și din Republica Moldova.

***Brudariu Alexandru***, elev la Colegiul "M. Sadoveanu" Pașcani, clasa a V-a  B, coordonator prof. Crăciun Dorinel-Mihai, a obținut ***Mențiune***.

Tot la Botoșani, în perioada 11-14 mai 2017, a avut loc a XXI-a Conferință Națională a Societății de Științe Matematice din România, "Acad. Octav Onicescu - 125 de ani de la naștere". Au participat și conferențiat pe teme interesante, de actualitate, profesori universitari de la universități importante din România, Franța, Republica Moldova precum și profesori din învățământul preuniversitar din România și Republica Moldova.

De la Colegiul Național "M. Sadoveanu" Pașcani a participat prof. Crăciun Dorinel-Mihai,

lucrarea susținută având tema  "*Simbolul lui Legendre. Aplicații*".